# Adelė Petrošiūtė

### Straipsnis iš Vikipedijos, laisvosios enciklopedijos.

Adelė Petrošiūtė

Adelė Petrošiūtė (1933 m. gruodžio 16 d. Gorainių k., Šilutės r.), choro dirigentė ir pedagogė.

## [taisyti] Biografija

Baigusi Žemaičių Naumiesčio vidurinę mokyklą, 1953 – 1957 choro dirigavimo mokėsi Klaipėdos muzikos mokykloje (dėst. A. Buzys ir B. Daukintaitė-Razauskienė). 1957 – 1962 choro dirigavimą studijavo Lietuvos valstybinėje konservatorijoje (vyr. dėst. J. Vadausko ir doc. J. Karoso klasės).

1957 – 1959 Priekulės (Klaipėdos r.) kultūros namų meno vadovė ir vidurinės mokyklos muzikos mokytoja. Kultūros namuose subūrė mišrųjį chorą, o mokykloje vyresniųjų klasių moksleivių mišrųjį chorą ir merginų vokalinį ansamblį. 1959 – 1964 buvo Vilniaus darželio Nr. 52 muzikos vadovė.

Nuo 1964 rudens Vilniaus kultūros mokyklos (konservatorijos) choro dirigavimo ir kitų disciplinų dėstytoja, 1970 – 1980 merginų vokalinio ansamblio vadovė. Ansamblis 1976 respublikinio „Sidabrinių balsų" konkurso prizininkas; koncertavo Latvijoje, Baltarusijoje ir Vokietijoje. Pedagogė išugdė būrį jaunųjų chorvedžių, buvo Priekulės rajono dainų šventės vyr. dirigentė. Brolis Ipolitas Petrošius irgi muzikos pedagogas.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/d/e/Adel%C4%97_Petro%C5%A1i%C5%ABt%C4%97_2b27.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška